b"\n_START_ARTICLE_\nBrittany Murphy\n_START_SECTION_\nZgodnje \xc5\xbeivljenje\n_START_PARAGRAPH_\nBrittany Murphy (rojena Brittany Bertolotti) je bila rojena 10. novembra 1977 v Atlanti, Georgia, Zdru\xc5\xbeene dr\xc5\xbeave Amerike mami Sharon Murphy, Irki, in o\xc4\x8detu Angelu Bertolottiju, Italo-ameri\xc4\x8danu. Star\xc5\xa1a sta se razvezala kmalu po njenem rojstvu in Brittany je prevzela mamin dekli\xc5\xa1ki priimek. Vzgojena je bila v Edisonu, New Jersey in Burbanku, Kalifornija. Vzgajala jo je izklju\xc4\x8dno njena mama: z o\xc4\x8detom je imela od lo\xc4\x8ditve bolj malo stikov._NEWLINE_Njena mama, Sharon je zbolela za rakom na dojki, ko je imela Brittany petnajst let. Pre\xc5\xbeivela je po dveh operacijah.\n_START_SECTION_\nIgranje\n_START_PARAGRAPH_\nNjeno prvo delo v Hollywoodu je bilo igranje Brende v seriji Drexell's Class, ko je bila stara 13 let. Potem je igrala v serijah, kot so The Torkelsons, Almost Home in Fraiser. V tretji sezoni serije Boy Meets World je igrala Topangino najbolj\xc5\xa1o prijateljico, Trini._NEWLINE_Njena filmska kariera se je za\xc4\x8dela leta 1995 v filmu Clueless, kjer je igrala Tay Fraiser._NEWLINE_Naslednje leto je igrala v filmu Freeway._NEWLINE_Leta 1997 je igrala v filmih Drive, Bongwater in King of the Hill, leta 1998 pa v Phoenix, David and Lisa, The Prophecy II in Falling Sky._NEWLINE_Leta 1999 je igrala v filmih Nore in svobodne, Drop Dead Gorgeous in The Devil's Arithmetic._NEWLINE_Leta 2000 pa se je pojavila v Cherry Falls, Common Ground in Trixie._NEWLINE_Leta 2001 se je pokazala v Sidewalks of New York, Niti besede, Fantje mojega \xc5\xbeivljenja in Summer Catch._NEWLINE_Leta 2002 jo lahko vidimo v filmu 8 milj._NEWLINE_Leta 2003 se pojavi v filmih Dekleta iz visoke dru\xc5\xbebe, kjer igra Molly Gunn, Zadet in Pravkar poro\xc4\x8dena. Ima tudi glasovno vlogo v animiranem filmu Good Boy!._NEWLINE_Leta 2004 se pojavi v Little Black Book, leto pozneje pa v filmih Mesto greha in Neverwas._NEWLINE_Leta 2006 igra v Love and Other Disasters, The Groomsmen in The Dead Girl, glas pa posodi Glorii v animiranem filmu Vesele nogice._NEWLINE_Leta 2008 se po kratkem predahu spet pojavi na filmskih platnih in sicer v filmu The Ramen Girl, glas pa posodi Colleen v Futurama: The Beast with a Billion Backs._NEWLINE_Letos je zaigrala v filmih Across the Hall in Deadline, snema filma The Expendables in Mesto greha 2, ki k nam prideta naslednje leto, leta 2011 pa jo bomo lahko videli v filmu The Revenant Cell.\n_START_SECTION_\nGlasba\n_START_PARAGRAPH_\nSpomladi leta 2006 je Brittany Murphy posnela pesem \xc2\xbbFaster Kill Pussycat\xc2\xab, ki jo je zapel Paul Oakenfold v albumu \xc2\xbbA Lively Mind\xc2\xab. Potem je za animirani film Vesele nogice (v katerih je igrala tudi sama) napisala pesmi \xc2\xbbSomebody to Love\xc2\xab in \xc2\xbbBoogie Wonderland\xc2\xab.\n_START_SECTION_\nOsebno \xc5\xbeivljenje\n_START_PARAGRAPH_\nNa maturantskem plesu je Brittany Murphy hodila z igralcem Jonathanom Brandisom. Pozneje je prijateljevala z Ashtonom Kutcherjem, kolegom iz filma Pravkar poro\xc4\x8dena. Kasneje se je zaro\xc4\x8dila z mened\xc5\xbeerjem Jeffom Kwatinetzom, decembra 2005 pa z Joem Macalusom, producentom filma Little Black Book, v katerem je igrala leto prej. Maja 2007 sta imela z scenaristom Simonom Monjackom majhno privatno judovsko poroko._NEWLINE_V no\xc4\x8di na 21. decembra 2009 je umrla zaradi zastoja srca pri 32 letih starosti. Pod prho jo je na\xc5\xa1la njena mama, Sharon."